《寄赠张吏日》
宋代·汪炎昶

咀霞嚼云香满髯，魏公之孙颜朱觇。
岚光染秋迸疏帘，哦诗屡秃霜毫尖。
岷峨清风飒帷幨，刮磨幽翳辉银蟾。
剖析不构雁鹜钳，或马骤畈迂术箝。
鹿门烟萝扃鍒严，猿鸟未许逃幽潜。
劲翮刷云不可淹，情曷能忘波涛渐。

作者简介：汪炎昶（一二六一～一三三八），字懋远，婺源（今属江西）人。幼励志力学，受学于孙嵩，得程朱性理之要。宋亡，与同里江凯隐于婺源山中，名其所居为雪瓷，自号古逸民，学者称古逸先生。元惠宗至元四年卒，年七十八。有《古逸民先生集》二卷。事见本集附录《汪古逸民先生行状》。　汪炎昶诗，以《宛委别藏》本为底本，并新辑集外诗编为一卷。